《踏莎偶成三首》
宋代·舒岳祥

玉宇浮丛雁，黄槐带化蝉。
青山一长啸，白日关欹眠。
机断虫虚织，囊空藓叠钱。
去年真可怕，戎马暗山川。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。